21.2.2009 Jurnalul Oficial al Uniunii Europene L 50/19 REGULAMENTUL (CE) NR. 150/2009 AL COMISIEI din 20 februarie 2009 de modificare a Regulamentului (CE) nr. 619/2008 de deschidere a unei invitații permanente de participare la proceduri de ofertare pentru restituirile la export care privesc anumite produse lactate COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole şi privind dispoziţii specifice referitoare la anumite produse agricole („Regulamentul unic OCP”) (!), în special articolul 161 alineatul (3), articolul 164 alineatul (2) litera (b) și articolul 170, coroborate cu articolul 4, întrucât: (1) Regulamentul (CE) nr. 619/2008 al Comisiei (?) stabileşte norme pentru procedurile de ofertare care privesc resti- tuirile la export pentru untul natural în blocuri încadrat la codul ex 0405 10 19 9700, uleiul de unt în containere încadrat la codul ex 0405 90 10 9000 şi laptele praf degresat încadrat la codul ex 0402 10 19 9000. (2)  Pentru a determina restituirile la export pentru respec- tivele produse lactate, se deschide o invitație permanentă de participare la proceduri de ofertare. În conformitate cu articolul 4 alineatul (2) din Regulamentul (CE) nr. 619/2008, perioadele de ofertare sunt lunare. Pentru a reacționa mai eficient la deteriorarea pieţei produselor lactate, procedurile de ofertare pentru determinarea resti- tuirilor la export ar trebui organizate de două ori pe lună. (3)  Prin urmare, Regulamentul (CE) nr. 619/2008 ar trebui modificat în consecință. (4) Deoarece este necesară urgent o măsură eficientă de susținere a pieţei, prezentul regulament ar trebui să intre în vigoare în ziua următoare datei publicării. (5) Măsurile prevăzute de prezentul regulament sunt conforme cu avizul Comitetului de gestionare a orga- nizării comune a pieţelor agricole, ADOPTĂ PREZENTUL REGULAMENT: Articolul 1 Articolul 4 alineatul (2) din Regulamentul (CE) nr. 619/2008 se modifică după cum urmează: 1. La primul paragraf, teza introductivă se înlocuieşte cu următorul text: „Fiecare perioadă de ofertare începe la ora 13:00 (ora Bruxelles-ului) în ziua de marţi care precede data de încheiere menționată la al treilea paragraf, cu următoarele excepții:”. 2. La al treilea paragraf, teza introductivă se înlocuieşte cu următorul text: „Fiecare perioadă de ofertare se încheie la ora 13:00 (ora Bruxelles-ului) în prima și a treia zi de marţi a lunii, cu următoarele excepții:”. Articolul 2 Prezentul regulament intră în vigoare în ziua următoare datei publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 20 februarie 2009. () JO L 299, 16.11.2007, p. 1. () JO L 168, 28.6.2008, p. 20. Pentru Comisie Mariann FISCHER BOEL Membru al Comisiei